CELEX: 62020CN0571
Language: lv
Date: 2020-10-31 00:00:00
Title: Lieta C-571/20: Lūgums sniegt prejudiciālu nolēmumu, ko 2020. gada 31. oktobrī iesniedza Tribunale di Potenza (Itālija) – OM/Ministero dell’Istruzione, dell’Università e della Ricerca – MIUR u.c.

25.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 28/25
            
         
      Lūgums sniegt prejudiciālu nolēmumu, ko 2020. gada 31. oktobrī iesniedza Tribunale di Potenza (Itālija) – OM/Ministero dell’Istruzione, dell’Università e della Ricerca – MIUR u.c.
      (Lieta C-571/20)
      (2021/C 28/40)
      Tiesvedības valoda – itāļu
      
         Iesniedzējtiesa
      
      
         Tribunale di Potenza
      
      
         Pamatlietas puses
      
      
         Prasītāja: OM
      
         Atbildētāji: Ministero dell’Istruzione, dell’Università e della Ricerca – MIUR, Ministero dell’Economia e delle Finanze, Presidenza del Consiglio dei Ministri un Conservatorio di Musica“E.R. Duni”di Matera
      
      
         Prejudiciālie jautājumi
      
      
                  1)
               
               
                  Vai LESD 45. panta 4. [punkts] atbilst, vai tas ir skaidrā pretrunā Eiropas Savienības Līgumu normām un principiem (LESD 45. panta 1., 2. un 3. [punkts]), kuros ir paredzēta personu brīva pārvietošanās Savienības dalībvalstīs, un it īpaši Direktīvai Nr. 2006/123/EK (2006. gada 12. decembris) (t.s. Bolkestein direktīva) (1), kura Itālijā ir pārņemta ar 2010. gada 26. marta Leģislatīvo dekrētu Nr. 59, kurš ir publicēts 2010. gada 23. aprīļa OV Nr. 94?
               
            
                  2)
               
               
                  Vai var uzskatīt, ka pastāv cita pretruna starp LESD 45. panta 4. [punktu] un LES normām saistībā ar nošķiršanu starp personu, kas ir nodarbināta valsts administrācijā, un privātā uzņēmumā nodarbināto attiecībā uz LES normām, kurās ir paredzēts personu diskriminācijas aizliegums (šajā ziņā skat. Eiropas Cilvēktiesību tiesas 2014. gada 25. marta spriedumu Biasucci u.c. pret Itāliju), papildus tām, kas jau ir minētas iepriekš?
               
            
                  3)
               
               
                  Vai var turklāt uzskatīt, ka Itālijas likums Nr. 508/99 ir pretrunā Eiropas Savienības normām, kuras aizliedz noteikt pasākumus ar līdzvērtīgu iedarbību, kas ir minēti EKL 28. un 29. pantā un tad pēc ar Lisabonas līgumu veiktajām reformām iekļauti Līguma par Eiropas Savienības darbību 34. un 35. pantā; šādi pasākumi ir aizliegti ar LES, jo soda konkrētu dalībvalstu pilsoņus salīdzinājumā ar citu dalībvalstu pilsoņiem personu brīvas pārvietošanās jomā un attieksmē pret atalgojumu un sociālo nodrošinājumu, kā arī viņu darba apstākļu jomā?
               
            
         (1)  Eiropas Parlamenta un Padomes Direktīva 2006/123/EK (2006. gada 12. decembris) par pakalpojumiem iekšējā tirgū (OV 2006, L 376, 36. lpp.).